Vadul lui Vodė
Vadul lui Vodė (rumun. Vadul lui Vodă – „Kunigaikščio brasta“) – Moldavijos miestas, Kišiniovo municipijaus Čiokanos sektoriaus dalis. Vadul lui Vodė yra dešiniajame Dniestro krante, 23 km nuo Kišiniovo. Vadul lui Vodės poilsio zona vaizdingame Dniestro slėnyje yra mėgstama Kišiniovo gyventojų ir aplinkinių gyvenviečių gyventojų. Dniestro krante driekiasi paplūdimiai, poilsio namai, sanatorijos, barai, restoranai, sporto aikštynai. 2007 m. Vadul lui Vodei buvo suteiktas naujas statusas – Moldavijos miestas kurortas.